CELEX: C2005/006/02
Language: hu
Date: 2005-01-08 00:00:00
Title: A Bíróság ítélete (nagytanács) 2004. november 9-én a C-46/02. sz. (Vantaan käräjäoikeus előzetes döntéshozatal iránti kérelme) Fixtures Marketing Ltd kontra Oy Veikkaus Ab ügyben (96/9/EK irányelv – Az adatbázisok jogi védelme – Sui generis jog – Egy adatbázis tartalmának megszerzésével, ellenőrzésével, illetve megjelenítésével kapcsolatos ráfordítás fogalma – Futballbajnokságok menetrendjei – Fogadások)

8.1.2005   
            
            
               HU
            
            
               Az Európai Unió Hivatalos Lapja
            
            
               C 6/2
            
         
      A BÍRÓSÁG ÍTÉLETE
   
   (nagytanács)
   2004. november 9-én
   a C-46/02. sz. (Vantaan käräjäoikeus előzetes döntéshozatal iránti kérelme) Fixtures Marketing Ltd kontra Oy Veikkaus Ab ügyben (1)
   
   (96/9/EK irányelv - Az adatbázisok jogi védelme - Sui generis jog - Egy adatbázis tartalmának megszerzésével, ellenőrzésével, illetve megjelenítésével kapcsolatos ráfordítás fogalma - Futballbajnokságok menetrendjei - Fogadások)
   (2005/C 6/02)
   Az eljárás nyelve: finn
   A C-46/02. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Vantaan käräjäoikeus (Finnország) a Bíróságra 2002. február 18-án érkezett, 2002. február 1-jei végzésével az előtte Fixtures Marketing Ltd és Oy Veikkaus Ab között folyamatban lévő eljárásban terjesztett elő, a Bíróság (nagytanács), tagjai: V. Skouris elnök, P. Jann, C. W. A. Timmermans, A. Rosas és K. Lenaerts (előadó), tanácselnökök, J.-P. Puissochet, R. Schintgen, N. Colneric et J. N. Cunha Rodrigues, bírák, főtanácsnok: C. Stix-Hackl, hivatalvezető: M. Múgica Arzamendi és M.-F. Contet, vezető tisztviselők, 2004. november 9-én meghozta ítéletét, amelynek rendelkező része a következő:
   Egy adatbázis tartalmának megszerzésével kapcsolatos ráfordításnak az adatbázisok jogi védelméről szóló, 1996. március 11-i 96/9/EK európai parlamenti és tanácsi irányelv 7. cikkének (1) bekezdése szerinti fogalmát akként kell értelmezni, mint amely az említett adatbázisban meglévő elemek keresésére és azok összegyűjtésére felhasznált pénzeszközök megjelölésére szolgál. Nem fogja át azokat a pénzeszközöket, amelyeket egy adatbázis tartalmát alkotó elemek létrehozására használnak fel. A futballbajnokságok megszervezése érdekében alkalmazott, a találkozókat tartalmazó menetrend létrehozásával összefüggésben következésképpen ez a fogalom nem terjed ki a különböző bajnoki találkozókkal kapcsolatban az időpontok, a menetrendek és a csoportok párosításának meghatározására felhasznált pénzeszközökre.
   
      (1)  HL C 109., 2002.5.4.